《永遇乐 送孙屺瞻学士归省》
清代·曹贞吉

十丈蒲帆，一篙秋水，仙舟天际。绣虎才人，珥貂贵客，归作承欢计。

当年射策，五云日下，胪唱魏公第二。羡璧人、天街衣马，夹道争看如蚁。

紫宸朝罢，讲筵初御，金碗天浆亲赐。东观深严，北门清切，待署黄麻纸。

君恩暂许，湖山佳处，添个宫袍莱子。须珍重、黑头卿相，碧纱名氏。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。